গ্রামদেশে যেসব মেলা পার্বণ হয় গাংনীয়ার মেলাটা ঠিক ওরকম নয়। এর শুরুটাই অন্যরকম। এখানে ঠাকুর তুলে মেলা শুরু হয়। ঠাকুরকে তুলতে যারা যায় তাঁরা আগের রাতে উপোস থাকে। ঠাকুরতলায় রাত কাটায়। পরদিন সকালে খালি পেটেই তাঁরা পাশের গ্রামের মনোরঞ্জন মালাকারের বাড়িতে চলে যায়। ঠাকুরকে ধর্মতলার পিঁড়িতে বসিয়ে রেখে তবে উপোসিরা  অন্ন নেয়। ঠাকুর বসে গেলে একযোগে বাদ্য-বাজনা বেজে ওঠে। ভক্তদের অদ্ভুত কীর্তিকলাপ এবং মান্য-মানতের সাথে সরগরম হতে থাকে ধর্মতলা।